Pirita jõeoru maastikukaitseala
Pirita jõeoru maastikukaitseala on looduskaitseala Tallinna Lasnamäe ja Pirita linnaosas ning Harjumaal Jõelähtme vallas Iru külas. Selle pindala on 703,2 hektarit. Kaitseala on loodud 11. juulil 1957 aastal. Kaitsealustest liikidest elutsevad seal jõesilm (Lampetra fluviatilis), lõhe (Salmo salar), tiigilendlane (Myotis dasycneme), harilik hink (Cobitis taenia) ja harilik võldas (Cottus gobio). Pirita jõeoru maastikukaitseala keskkonnaregistri kood on KLO1000216.